මේ සාද වෙනුවෙන්ම මත්පෙති ලංකාවට ගෙන්වීමට ද ඇතැමුන් කටයුතු කළහ. ඒ මෙම මත්පෙති සඳහා වූ ඉල්ලුම ඉහළ යාම නිසාය. ඒ ඉල්ලුම තව තවත් වැඩිකරගනු වස් පෙති ගෙන්වන්නන් තමන්ගේම ගෝල බාලයන් පිරිසක් හදාගනිමින් මෙවැනි සාද රට පුරා වෙනත් ප්‍රදේශවල ද පැවැත්වීමට උපදෙස් දුන්හ. ඒ සඳහා තරුණයන් සම්බන්ධ කරගන්නේ කෙසේද යන ගැටලුවට ඔවුන් සොයාගත් පිළියම මුහුණු පොත ය. මුහුණු පොත ඔවුන් අත්හදා බැලීමක් ලෙස යොදාගනු ලැබිණ. එය සාර්ථක විය. අද සමාජයේ ප්‍රගමනයට නොව ප්‍රතිගමනයට හේතු වන පරිදි මුහුණු පොත ඔස්සේ තරුණයන් සංවිධානය කරමින් සාද පවත්වන්නට එක්තරා පිරිසක් කටයුතු කරති. සාදයක් පැවැත්වීම නරක නැත. එතුළින් අලුත් මිතුරන් හඳුනාගන්නට ඉඩ සැලසෙනු ඇත. මානසික පීඩාවලින් මඳකට හෝ මිදී මනස සැහැල්ලු කරගන්නට ඉඩක් සලසනවා ඇත. මේ ෆේස්බුක් සාදවල දී ද තරුණයන්ගේ මනස් ඉතාමත් සැහැල්ලු තත්ත්වයට පත් කරමින් ඔවුන් සියලු ප්‍රශ්නවලින් මුදවා ගන්නා බව ලැබෙන තොරතුරු අනුව පැහැදිලිය.
ඔවුන් මෙම ගැටලුවට සොයාගත් පිළියම කුමක්ද?
මුහුණු පොත